ਸ਼ੂਦਰ
ਸ਼ੂਦਰ (ਸੰਸਕ੍ਰਿਤ: शूद्रः) ਪ੍ਰਾਚੀਨ ਭਾਰਤ ਵਿੱਚ ਹਿੰਦੂ ਜਾਤੀ ਪ੍ਰਣਾਲੀ ਅਤੇ ਸਮਾਜਿਕ ਵਿਵਸਥਾ ਦੇ ਚਾਰ ਵਰਣਾਂ ਵਿੱਚੋਂ ਇੱਕ ਹੈ। ਕਈ ਸਰੋਤ ਇਸਨੂੰ ਅੰਗਰੇਜ਼ੀ ਵਿੱਚ ਇੱਕ ਜਾਤੀ ਵਜੋਂ, ਜਾਂ ਵਿਕਲਪਕ ਤੌਰ 'ਤੇ ਇੱਕ ਸਮਾਜਕ ਸ਼੍ਰੇਣੀ ਵਜੋਂ ਅਨੁਵਾਦ ਕਰਦੇ ਹਨ। ਸਿਧਾਂਤਕ ਤੌਰ ਤੇ, ਇਹ ਵਰਗ ਹੋਰ ਤਿੰਨ ਵਰਗਾਂ ਦੀ ਸੇਵਾ ਕਰਦਾ ਹੈ। ਜਾਤੀ ਸ਼ਬਦ ਪੁਰਤਗਾਲੀ ਸ਼ਬਦ ਕਾਸਟਾ ਤੋਂ ਆਇਆ ਹੈ। ਸ਼ੂਦਰ ਸ਼ਬਦ ਰਿਗ ਵੇਦ ਵਿੱਚ ਆਇਆ ਹੈ ਅਤੇ ਇਹ ਹੋਰ ਹਿੰਦੂ ਗ੍ਰੰਥਾਂ ਜਿਵੇਂ ਕਿ ਮਨੁਸਮ੍ਰਿਤੀ, ਅਰਥ ਸ਼ਾਸਤਰ, ਧਰਮ ਸ਼ਾਸਤਰ ਅਤੇ ਜੋਤਿਸ਼ ਸ਼ਾਸਤਰ ਵਿੱਚ ਮਿਲਦਾ ਹੈ। ਕੁਝ ਮਾਮਲਿਆਂ ਵਿੱਚ ਸ਼ੂਦਰਾਂ ਨੇ ਰਾਜਿਆਂ ਦੀ ਤਾਜਪੋਸ਼ੀ ਵਿੱਚ ਹਿੱਸਾ ਲਿਆ, ਜਾਂ ਸ਼ੁਰੂਆਤੀ ਭਾਰਤੀ ਗ੍ਰੰਥਾਂ ਦੇ ਅਨੁਸਾਰ ਮੰਤਰੀ ਅਤੇ ਰਾਜੇ ਸਨ।